ग्‍यारहवें विश्‍व हिंदी सम्‍मेलन का शुभारंभ मारीशस की राजधानी पोर्ट लुइस में हुआ। सम्‍मेलन का उद्घाटन करते हुए मारीशस के प्रधानमंत्री प्रवीण कुमार जगनाथ ने कहाकि श्री वाजपेयी भारत के एक महान सपूत और मारीशस के परम मित्र थे। इस अवसर पर उन्होंने मॉरिशस स्थित साइबर टॉबर का नाम श्री अटल बिहारी वाजपेयी के नाम पर रखे जाने की घोषणा भी की। इस वर्षसम्‍मेलन का विषय है- हिन्‍दी-विश्‍व और भारतीय संस्‍कृति। इस अवसर पर एक स्‍मारिका, दो डाक टिकटऔर दसवें सम्‍मेलन की सिफारिशों के बारे में एक रिपोर्ट जारी की गई। तीन दिन के इस सम्‍मेलन में भारत सहित बीस देशों के दो हजार से अधिक प्रतिनिधि भाग ले रहे हैं।